יורי טילמנס

יורי מאריון א. טילמנס (בהולנדית: Youri Marion A. Tielemans; נולד ב-7 במאי 1997) הוא כדורגלן בלגי המשחק בעמדת הקשר באסטון וילה ובנבחרת בלגיה. טילמנס גדל במחלקת הנוער של אנדרלכט כשחתם על חוזה מקצועי ראשון במועדון בגיל 16. ב-28 ביולי 2013 ערך את הופעת הבכורה שלו בקבוצה הבוגרת כשנכנס כמחליף בדקה ה-25 בהפסד קבוצתו 2–3 ללוקרן, מה שהפך אותו לשחקן הרביעי הצעיר ביותר בתולדות הליגה. ב-2 באוקטובר 2013, בגיל 16 שנים ו-148 ימים, הפך לשחק הבלגי הצעיר ביותר ששיחק בליגת האלופות כשפתח בהרכב אנדרלכט מול אולימפיאקוס. בסך הכל שותף טילמנס ב-29 משחקים, בהן כבש שני שערים בעונת 2013/2014 בליגה הבלגית, בסיומה זכתה אנדרלכט באליפות הליגה. בסיום אותה העונה זכה בפרס השחקן הבלגי הצעיר של השנה. בעונת 2016/2017 כבש 13 שערים ב-37 הופעות בסיומה שוב זכתה אנדרלכט באליפות הליגה ואף זכה בפרס השחקן הטוב ביותר ממוצא אפריקאי ובכדורגלן העונה בליגה. בנוסף, כבש חמישה שערים ב-15 הופעות במסגרת הליגה האירופית, אנדרלכט הגיעה עד לשלב רבע הגמר וטילמנס נבחר להרכב העונה של המפעל מטעם אופ"א. ב-24 במאי 2017 חתם במונקו מליגת העל הצרפתית לחמש שנים תמורת 25 מיליון יורו. הוא ערך את הופעת הבכורה שלו ב-29 ביולי במשחק הסופר קאפ הצרפתי בהפסד קבוצתו 1–2 לפריז סן ז'רמן. בסיום אותה העונה בחר פראנס פוטבול בטילמנס כשחקן המאכזב ביותר של העונה. ב-31 בינואר 2019 הושאל ללסטר סיטי עד לסוף העונה כאשר אדריאן סילבה עשה את הדרך ההפוכה. ב-9 במרץ כבש שער בכורה בניצחון קבוצתו 1–3 על פולהאם. ב-8 ביולי 2019 חתם בלסטר לארבע שנים תמורת 40 מיליון ליש"ט. ב-15 במאי 2021 כבש שער ניצחון בגמר הגביע האנגלי שהעניק ללסטר סיטי את הגביע לראשונה בהיסטוריה לאחר ניצחון 0–1 על צ'לסי. בתום עונת 2022/2023 נשר לצ'מפיונשיפ עם קבוצתו. ב-1 ביולי 2023 הצטרף לאסטון וילה כשחקן חופשי, וחתם על חוזה לארבע עונות. ב-12 באוגוסט ערך הופעת בכורה בקבוצה, בתבוסה 1–5 לניוקאסל במחזור הפתיחה של עונת 2023/2024. ביוני 2015 זומן לראשונה לסגל הנבחרת הבוגרת של בלגיה, ב-9 בנובמבר 2016 ערך את הופעת הבכורה, כשהחליף את סטיבן דפור בדקה ה-82 בתיקו 1-1 נגד נבחרת הולנד במשחק ידידות. טילמנס נכלל בסגל נבחרת בלגיה למונדיאל 2018. הוא שותף בארבעה משחקים כולל הניצחון 0–2 על נבחרת אנגליה במשחק על המקום השלישי. את שער הבכורה שלו כבש ב-21 במרץ 2019, במסגרת מוקדמות יורו 2020 נגד רוסיה, משחק אותו ניצחה בלגיה 1–3. נכלל בסגל נבחרת בלגיה לטורניר מונדיאל 2022. נכלל בסגל נבחרת בלגיה לטורניר יורו 2024. טילמנס נולד בנולד בסינט פיטרס ליו. אביו ממוצא פלמי (בלגי) ואמו ממוצא קונגולזי. הוא המשיך את לימודיו עד גיל 18, בשילוב לימודים עם הקריירה המקצועית שלו ככדורגלן. טילמנס נשוי למנדי, ולהם שתי בנות. מתגוררים בלסטרשייר, אנגליה. אנדרלכט ליגת העל הבלגית (2): 2013/14, 2016/17 הסופר קאפ הבלגי (2): 2013, 2014 לסטר סיטי הגביע האנגלי (1): 2020/21 מגן הקהילה (1): 2021 נבחרת בלגיה מונדיאל 2018: מקום שלישי השחקן הבלגי הצעיר של השנה (2): 2013/14, 2014/15 הכישרון הבלגי של השנה (1): 2014 נעל האבוני הבלגי (1): 2017 כדורגלן השנה בבלגיה (1): 2017 הרכב העונה בליגה האירופית (1): 2016/17 שחקן העונה של לסטר (1): 2020/21 מדיה וקבצים בנושא יורי טילמנס בוויקישיתוף יורי טילמנס, ברשת החברתית אקס (טוויטר) יורי טילמנס, ברשת החברתית אינסטגרם יורי טילמנס, באתר Transfermarkt יורי טילמנס, באתר Soccerway יורי טילמנס, באתר BDFutbol יורי טילמנס, באתר WorldFootball.net יורי טילמנס, באתר National Football Teams יורי טילמנס, באתר FootballDatabase.eu יורי טילמנס, באתר ESPN נתוני נבחרות בלגיה אתר התאחדות הכדורגל הבלגית המלכותית In the footsteps of Vincent Kompany: Youri Tielemans | BeNeFoot, web.archive.org, ‏13 בספטמבר 2015 Who is Youri Tielemans? We profile exciting Anderlecht midfielder, Sky Sports (באנגלית) DH Les Sports+, Gala du Footballeur Pro: Youri Tielemans élu joueur de l'année, René Weiler sacré entraîneur! (PHOTOS + VIDEOS), DH Les Sports +, ‏22 במאי 2017 (בצרפתית) UEFA.com, UEFA Europa League Squad of the 2016/17 Season, UEFA.com, ‏25 במאי 2017 (באנגלית) DPG Media Privacy Gate, myprivacy.dpgmedia.be DPG Media Privacy Gate, myprivacy.dpgmedia.be Youri Tielemans Joins On Loan As Adrien Silva Heads To Monaco, www.lcfc.com (באנגלית) טיילמאנס חתם לארבע שנים בלסטר, באתר ערוץ הספורט, 8 ביולי 2019 Aston Villa Football Club, Aston Villa announce Youri Tielemans agreement, ‏2023-06-10 "Kompany included but Benteke misses out". BBC Sport (באנגלית בריטית). נבדק ב-2020-12-05. Roberto Martinez selects 26 devils for the World Cup באתר הרשמי של התאחדות הכדורגל הבלגית המלכותית, 10 בנובמבר 2022 (באנגלית) 25 Devils go to EURO 2024 באתר הרשמי של התאחדות הכדורגל הבלגית המלכותית, 28 במאי 2024 (באנגלית) Matt Davies, Leicester City star announces arrival of new baby, LeicestershireLive, ‏11 באוקטובר 2019 (באנגלית)